07/02/2020 | Administración LocalMunicipal
Sada
Secretaría
Bases específicas de bolsa de emprego con carácter interino para postos de Bibliotecario/a (A2) PS 6-20

Polo Decreto desta Alcaldía núm.193/2020, do 31 de xaneiro, aprobáronse as seguintes bases de convocatoria de selección de persoal: Estas bases específicas teñen por obxecto a regulación dos aspectos particulares do proceso selectivo para a formación dunha bolsa de emprego de interinos para cubrir prazas vacantes de persoal funcionario ou calquera das situacións contempladas no art.10 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, así coma para substitucións por vacacións ou permisos do persoal funcionario bibliotecario/a, en todo aquelo que non estea previsto nas “BASES XERAIS PARA ELABORAR BOLSAS DE EMPREGO CON CARÁCTER INTERINO PARA POSTOS DE PERSOAL FUNCIONARIO E LABORAL DO CONCELLO DURANTE O 2020”, aprobadas por Resolución de Alcaldía de data 29 de xaneiro de 2020. O órgano competente da Corporación poderá adscribir ós/ás aspirantes nomeados/as, través do correspondente procedemento regulamentario, a calquera posto de traballo que, de acordo co seu grupo de titulación, teña asignadas funcións propias desta categoría profesional.2ª.-REFERENCIA DO PROCESO SELECTIVO: PS 6-2020 A vixencia desta bolsa é de tres (3) anos, prorrogables por outros tres (3), dende a súa aprobación por resolución do Alcalde que se publicará no taboleiro e na sede electrónica municipal. a) Denominación da praza: Bibliotecario/a b) Escala de Administración Especial, Subescala Técnica, clase técnicos medios c) Grupo de clasificación: A Subgrupo A2 d) Tipo de relación xurídica: persoal funcionario interino De conformidade co previsto nas bases xerais aprobadas por este Concello de Sada, o sistema selectivo será o de oposición. - Estar en posesión do título de diplomatura ou grao universitario ou equivalente. - Estar en posesión do título de acreditación do nivel de coñecemento de lingua galega CELGA 4 ou outros títulos oficiais equivalentes. No caso de non acreditalo realizarase unha proba conforme ao establecido na base 8ª. Ás solicitudes de participación achegarase a documentación sinalada na base cuarta das Bases Xerais e axustaranse ao modelo que está a disposición na seguinte ligazón: https://www.sada. gal/ga/a-un-click/impresos ou que se lles facilitará nas dependencias municipais. O prazo é de 5 días hábiles contados a partir do seguinte ao da publicación na sede e/ou no BOP. As probas selectivas que deberán superar as persoas aspirantes á praza á que se refiren estas bases específicas son as seguintes de carácter obrigatorio e eliminatorio: PRIMEIRO EXERCICIO, teórico: Consistirá en contestar durante un período máximo de 30 minutos un cuestionario formulado polo Tribunal inmediatamente antes do seu comezo e baseado no temario completo (parte xeral Anexo II das bases xerais e base 9ª das específicas). Estará composto por vinte preguntas con catro respostas alternativas, sendo só unha delas correcta. Cada resposta correcta puntuará 1 punto, as respostas deixadas en branco non puntuarán e cada pregunta incorrecta restará 0,5 puntos. A cualificación máxima é de 20 puntos SEGUNDO EXERCICIO, práctico: Realización dun suposto práctico relacionado coas materias específicas do temario. En función da maior ou menor complexidade do exercicio, o Tribunal determinará antes do seu inicio o tempo máximo para a súa realización, con carácter xeral para todos os aspirantes. No anuncio de convocatoria deste exercicio, o Tribunal determinará os medios materiais dos que deberán, ou poderán, ir provistos os aspirantes para a súa realización. Puntuación máxima 30 puntos. -Nos exercicios obrigatorios e eliminatorios e deberá acadarse unha puntuación mínima da metade da puntuación total asignada nestas bases a cada un deles para a súa superación. -Se o Órgano de selección, de oficio ou en base as reclamacións, que os aspirantes poidan presentar nos dous días hábiles seguintes á publicación das cualificacións dos exercicios, anulase algunha/s das preguntas incluídas nun exercicio, anunciarao publicamente no taboleiro de Anuncios do Concello. Contra tal acordo poderá interporse recurso de alzada, consonte ao disposto no artigo 122 da Lei 39/2015, do 1 de outubro, de Procedemento Administrativo Común das Administracións Públicas A cualificación final de cada aspirante será a resultante da suma das cualificacións de cada un dos exercicios obrigatorios e eliminatorios. Respecto a acreditación do idioma galego, de non acreditarse co título esixido na base 4ª realizarase unha proba de nivel aos aspirantes que foran propostos polo tribunal, puntuándose coma apto ou non apto e debendo acadarse para aprobar a cualificación de apto. TEMA 1.- O municipio de Sada: Poboación e termo municipal. Pleno, Alcalde e Xunta de Goberno Local. TEMA 2.- O concepto de biblioteca. Clases de bibliotecas. O libro e as bibliotecas ao longo da historia. TEMA 3.- A biblioteca dixital: deseño, desenrolo e mantemento. TEMA 4.- As bibliotecas escolares. Conceptos, funcións e servizos. Situación en España. TEMA 5.- As bibliotecas públicas. Conceptos, funcións e servizos. Situación en España. TEMA 6.- As bibliotecas universitarias. Conceptos, funcións e servizos. Situación en España. REBIUN. TEMA 7.- As bibliotecas especializadas. Conceptos, funcións e servizos. Situación en España. TEMA 8.- As bibliotecas nacionais. Conceptos, funcións e servizos. A Conferencia de Directores de Bibliotecas Nacionais (CDNL). A Conferencia Europea de Directores de Bibliotecas Nacionais (CENL). A Biblioteca Nacional de España. TEMA 9.- Planificación, construción e equipamentos de bibliotecas. ISO/TR 11219. Preservación e conservación dos materiais bibliográficos. TEMA 10.- Control e avaliación dos servizos. Xestión de calidade e marketing dos servizos bibliotecarios. TEMA 11.- Estadísticas de bibliotecas. ISO 2146 e ISO 2789. Cartas de servizos. TEMA 12.- Coleccións especiais: fondo antigo, material gráfico, soportes audiovisual e electrónico. As hemerotecas. A sección infantil. A sección local. TEMA 13.- Xestión e administración de bibliotecas. Planificación estratéxica. Programas, recursos financeiros e humanos. TEMA 14.- Sistemas de avaliación do funcionamento dunha Biblioteca Pública Municipal: memorias, informes, valoracións, estatísticas, etc. TEMA 15.- Principios xerais de contratación administrativa. TEMA 16.- Xestión da colección: Selección e adquisición de libros, publicacións periódicas e outros materiais. Criterios, fontes e métodos para a constitución e mantemento da colección. O expurgo. TEMA 17.- Xestión da colección: Tratamento técnico dos fondos: Catalogación e clasificación. TEMA 18.- Xestión da colección: Normalización. Formatos de intercambio de información bibliográfica. Os formatos MARC. TEMA 19.- Actividades de extensión e difusión bibliotecaria. Formación de usuarios. Alfabetización informacional. Fomento da lectura. TEMA 20.- Información bibliográfica. A sección de referencia. Orientación ao lector. Principais fontes bibliográficas sobre Sada. TEMA 21.- Procura e recuperación da información. O OPAC. As bases de datos. Metabuscadores e xestores de enlaces. Recolectores OAI-PMH. TEMA 22.-. Análise documental. Linguaxes documentais. Indización. Resumos. Os tesauros. TEMA 23.- A investigación no campo da biblioteconomía, a documentación e a información científica. Bibliometría. TEMA 24.- O acceso ao documento orixinal. Reprografía. Dixitalización e preservación dixital. Acceso aberto e licenzas Creative Commons. TEMA 25.- Aplicación das tecnoloxías da información e comunicación aos servizos bibliotecarios. Intranet. Internet. TEMA 26.- Protocolos e linguaxes de intercambio de información. Linguaxe de marcado. A web semántica. Metadatos. Redes sociais. TEMA 27.- A bibliografía. Definición e obxectivos. Historia. Repertorios. TEMA 28.- O mundo do libro e a edición na actualidade. Libros electrónicos. Novos dispositivos e formatos de lectura. Plataformas e servizos. TEMA 29.- O libro infantil. Panorama histórico, obras de referencia e bibliografía. TEMA 30.- Historia das publicacións periódicas en España. Os recursos de prensa dixital. TEMA 31.- Función social das bibliotecas. Biblioteca e sociedade. TEMA 32.- Novas formas de participación e cooperación dos cidadáns. A biblioteca aberta. Novas tendencias e hábitos culturais. A sociedade da información. TEMA 33.- A lectura en España: Panorama histórico e situación actual. Lectura e hábitos culturais en España na actualidade. TEMA 34.- Planes e programas de fomento lector. Clubes de lectura. Lectura fácil. TEMA 35.- Organizacións e normas internacionais relacionadas coas bibliotecas e centros de documentación. A cooperación internacional. O préstamo interbibliotecario. TEMA 36.- A organización bibliotecaria en España. Competencias das distintas administracións públicas. TEMA 37.- Normativa legal na Comunidade Autónoma de Galicia en materia de organización de bibliotecas. O Sistema de Bibliotecas da Xunta de Galicia: organización e servizos. O Sistema Provincial de Bibliotecas de A Coruña. TEMA 38.- Historia dos servizos de lectura pública no Concello de Sada. A Biblioteca Pública Municipal “Suárez Picallo” de Sada. O papel da Biblioteca Pública Municipal no conxunto das actividades culturais do municipio. Relación con outras institucións, asociacións ou colectivos culturais. TEMA 39.- Competencias dos Municipios en materia cultural. Servizos e equipamentos culturais do Concello de Sada. TEMA 40.- Concepto de museo. As coleccións. Planificación estratéxica. Programa do museo, infraestrutura e recursos financeiros e humanos. TEMA 41.- O persoal ao servizo da Administración Local. Integración en escalas, subescalas e clases. Dereitos e deberes. Seguridade e hixiene no traballo. A Lei de prevención de riscos laborais. TEMA 42.- Lei Orgánica 3/2007, de 22 de marzo, para a igualdade efectiva de mulleres e homes. Real decreto lexislativo 1/2013, do 29 de novembro, polo que se aproba o texto refundido da Lei xeral de dereitos das persoas con discapacidade e da súa inclusión social: consideración de persoa con discapacidade e dereitos. A normativa reguladora do procedemento para o recoñecemento, declaración e cualificación do grao de discapacidade”. O que se publica para xeral coñecemento. Sada, 4 de febreiro de 2020 O Alcalde.: Fernando Dario Trivin Arrando